– Дера, Мамди, ма вай сатийсинарг ца хилла х1ара 1едал. Лан хала ду кху 1едалан харцо. Кху 1едало соьгара д1а ца йоккхуш йитинарг х1ара цхьа кхакханан кетар ю-кх. Гой хьуна? Хьо баккъалла а цхьамма ир-карах1оттийна ваийтина велахь, д1аг1ой д1аала ас хьайна цхьа кийла ялта делира, алий. Бух боцучу 1инчу кхоссийта. Х1ун деш лаьтта хьо? Зулам дина ала воккхачу стага. Со харц ве. Хьайна бакъахьа хеттарг де. Амма со дохко ца ваьлла. Со кху юьртара шун къам мацалла ца далийта г1иртина. Оцу г1уллакхана, юха а боху ас, дохко ца ваьлла,